Taqpach enlaces ukanakaw húngaro uka markar internet ukar uñt’ayi.
Budapest markanx walja jaqinakaw ch’umi maqha jaytxat thakhinakan jakasipxi jisnaw pusitunk phisqhanit ña phisqha tunka jaqinaka. Ukhamarakiw marat’aq phaxsin aka maratx mayitanaw distrito Budapet ukax utanakap jaythañapa.
Yaqhip jakasirinakax, walja maranakaw uka jisk’a markan jakasipxatäna, kunatix jupanakax pachpa uywa uyunak lurasipxatäna uka tuq jakasiñataki, yaqhipanakasti thatha yanak apthapisarakiw jakasipxi ukhamat uk aljasasisas jakasipxaraki. Kunatix ña jaya maraw aka tuqir mä parque lurayañ ist’asitana.
Ukhan jakasirinakax cruz roja uka tuqiw yatipxatäna utapanak jaytxañapataki ukhamarakiw jupanak qurpachawipar sarañ mayitana ukham sasaw periodistas atlaszo ukarux yatiyapxatäna. Organización derechos humanos ukanx Avaros Mindenkié jaqix sawayatanaw ( markax taqinitakiwa sasa )ukhamarakiw wal k’umiwayi jaqinakar utapanakat ananuqki uksa; juk’amps sarakiw jichha utanak churki ukax janiw walikiti jan ukasti juk’amp jan waliw utapanakat sipansa sasa.
Marat’aqa phaxsinx , blog uka tuqirux akham qillqatäna aka yatiyaw tuqitxa:
[…] Una tras otra las municipalidades anuncian la decisión de destruir los barrios marginales pero no ofrecen alternativas para ayudarlos. Estas personas no son perezosas; la mayoría trabaja y ellos mismos han construido esos barrios en donde viven, así sea modestamente. Sin embargo, los refugios para personas sin hogar que se ofrecen como alternativas no les darían la oportunidad de llevar una vida independiente sino que los integraría a un sistema de por vida. Actualmente, en Hungría no existe una política que dé la oportunidad de empezar una vida independiente. Es por eso, que la gente construye estos barrios y trata de crear [la oportunidad] fuera del marco del estado. […]
Sapa municipalidadanakaw jisk’a markanak qhullthapiyañ yatipxiyapxi ukampirux jupanakax janiw ma suma amtawi churapkiti yanapt’añataki. ukampirus aka jaqinakax janiw kuna jayrapkitisa; jan ukast jilpachaw irnaqapxi ukampirux jupanak pachpaw uka utanak jakañatak lurasipxatana janis sumakchi ukhampacha. Ukampirus kawkhantix qurpachat jakasipkaspa ukanx janiw mä suma jakawi apapkaspati kunatix mä sistema ukaruw apantaspa jakañapkama. Kunatix añchhax Hungría markanx janiw mä política suma jakañatak utjkiti. ukat jaqinakax jisk’a markanakar uta lurasiñ thaqapxi jan estado tamar mantañataki.
A Város Mindenkié uka jaqix walja sartasiwinak p’iqinchawayi marat’aq phaxsin p’inqinchawayiw ukhan jakasir jaqinak jan ananuquñapataki. (uñist’ayapxatanaw futunak ‘Bosque de Terebesi’ ukhata .)
Blog uka tuqiparux pä simananak munisipalidadanakan churatapa trabajadores sociales locales uka irnaqirinakapar kaukhans uka phisqha tunk jaqinakax jakasipxaspa uka thaqhañapataki. Ukhampirus sapxarakiw qurpachaw churaski jan utaniki ukanakatakix janiw wali askikaspati, kunatis jan utaninakax pä marakamaw ukan jakasipxaspa, kunatix jan qullqinisax janiw kawqhar sarañapas utjkaspati.
investigación Atlatszo uka tuq uñist’ayi municipalidad distrito x ukan trabajadores sociales ukanakaruy jank’ak sumachañap machispa aka ch’axwa sumachañataki ukhamat qullq irtañataki. Ukhamarakiw jichha alcaldex Tibor Weber ukax periodistas atlatsco ukanakaruw yatiyawayatänawa. Yaqha machaq lurawinakata. Sidi sutini tamay 900 utanak, oficinanak ukhamarak yaqhip parkinak luraychispa, kunatix ñayaw autorisacion ukax utxätana.
Amuyat’atatjamaxa ch’axwawinak utjki derechos civil ukhamarak medios ukanakam wal atención churapki jupanakatakix janiw walikiti jaqinakar ananuqutapaxa, kunatix jichhax akax mä proceso legal negociañatak tuktatxamawa. Ñayaw walja jaqinak aka qurpanchawir sarxapxi, yaqhipanakasti pachpa tuqinkasipkarakiwa, ukampirus aka procesox nayrar saraskakiwa.
ayr_Latn ayr_Latn ayr_Latn ayr_Latn ayr_Latn spa_Latn ayr_Latn ayr_Latn ayr_Latn ayr_Latn ayr_Latn